
RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.66/2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei 
(PLx. 504/2017)

	1. În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PLx.504 din 4 decembrie 2017, Comisia pentru învăţământ, ştiinţă, tineret şi sport, Comisia pentru sănătate și familie şi Comisia pentru apărare, ordine publică şi siguranţă naţională au primit spre dezbatere, în fond, în procedură de urgenţă, proiectul de Lege pentru aprobarea Ordonanţei de urgenţă a Guvernului nr.66/2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei.

	La întocmirea raportului comun, Comisiile au avut în vedere avizul favorabil al Consiliului Legislativ nr.745/19.09.2017 şi avizul Consiliului Suprem de Apărare a Ţării nr.94/14.09.2017.

Proiectul de lege are ca obiect de reglementare înfiinţarea Institutului Naţional de Cercetare-Dezvoltare Medico-Militară „Cantacuzino” în subordinea Ministerului Apărării Naţionale, prin preluarea patrimoniului, personalului şi activităţii Institutului Naţional de Cercetare „Cantacuzino”, aflat în subordinea Ministerului Sănătăţii, care se desfiinţează.
	
2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.

	3. În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.

Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 12 decembrie 2017. 	
La lucrările Comisiei au fost prezenţi 17 deputaţi, din totalul de 25 membri ai Comisiei. 
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitați: domnul col. Valeriu Roșu - director, Departamentul pentru relația cu Parlamentul și calitatea vieții personalului, mr. Florin Bucur - șef birou, Direcția pentru relația cu Parlamentul din cadrul Ministerului Apărării Naționale; domnul prof. univ. dr. ing. Petru Andea – secretar de stat în cadrul Ministerului Educației Naționale. 
În urma dezbaterilor, Comisia pentru învăţământ, ştiinţă, tineret şi sport a propus, cu 13 voturi pentru și 4 abțineri, adoptarea proiectului de lege cu amendamente admise.

Comisia pentru sănătate și familie a dezbătut proiectul de lege în şedinţa din data de 12 decembrie 2017.
La lucrările Comisiei au fost prezenţi 18 deputaţi, din totalul de 18 membri ai Comisiei. 
La dezbateri au participat ca invitați, în conformitate cu prevederile art. 55 din Regulamentul Camerei Deputaţilor, republicat, domnul col. Valeriu Roșu - director, Departamentul pentru relația cu Parlamentul și calitatea vieții personalului, mr. Florin Bucur - șef birou, Direcția pentru relația cu Parlamentul din cadrul Ministerului Apărării Naționale.
În urma dezbaterilor, Comisia pentru sănătate și familie a propus, cu majoritate de voturi (2 abțineri), adoptarea proiectului de lege cu amendamente admise.

Comisia pentru apărare, ordine publică şi siguranţă naţională a dezbătut proiectul de lege în şedinţa din data de 12 decembrie 2017.
La lucrările Comisiei au fost prezenţi conform listei de prezență, din totalul de 21 membri ai Comisiei. 
La dezbateri au participat ca invitați, în conformitate cu prevederile art. 55 din Regulamentul Camerei Deputaţilor, republicat, domnul Nicolae Nasta - secretar de stat, domnul col. Valeriu Roșu - director, Departamentul pentru relația cu Parlamentul și calitatea vieții personalului, mr. Florin Bucur - șef birou, Direcția pentru relația cu Parlamentul din cadrul Ministerului Apărării Naționale. 
În urma dezbaterilor, Comisia pentru administrație publică și amenajarea teritoriului a propus, cu majoritate de voturi, adoptarea proiectului de lege cu amendamente admise.


	5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este Cameră decizională.
	Senatul, în calitate de primă Cameră sesizată a adoptat proiectul de lege în ședința din data de 27 noiembrie 2017.

	6. În urma finalizării dezbaterilor, membrii celor trei Comisii au hotărât să propună Plenului Camerei Deputaţilor adoptarea proiectul de Lege pentru aprobarea Ordonanţei de urgenţă a Guvernului nr.66/2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei, cu amendamentele admise din Anexa care face parte integrantă din prezentul raport.

												    						ANEXĂ
AMENDAMENTE ADMISE

	Nr.
crt.
	Text 
OUG nr.66/2017
	Text adoptat de Senat
proiect de lege
	Text 
adoptat de Comisii
	Motivare 

	1.
	
	Titlul Legii: Lege pentru aprobarea Ordonanţei de urgenţă a Guvernului nr. 66/2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei
	

Text nemodificat
	

	2. 
	
	Articol unic. – Se aprobă Ordonanţă de urgenţă a Guvernului nr. 66 din 21 septembrie 2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei, publicată în Monitorul Oficial al Românei, Partea I, nr.762 din 25 septembrie 2017.
	Articol unic. – Se aprobă Ordonanţa de urgenţă a Guvernului nr. 66 din 21 septembrie 2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei, publicată în Monitorul Oficial al Românei, Partea I, nr.762 din 25 septembrie 2017, cu următoarele modificări şi completări: 
	

	3. 
	Titlul Ordonanţei: Ordonanţă de urgenţă a Guvernului nr. 66 din 21 septembrie 2017 privind stabilirea unor măsuri în domeniul cercetării-dezvoltării-inovării şi producerii de mijloace imunoprofilactice, terapeutice şi antidoturi, în vederea asigurării protecţiei intereselor esenţiale ale siguranţei stării de sănătate a populaţiei
	

---
	

Text nemodificat
	

	4.
	Art. 1. - (1) În vederea asigurării protecţiei intereselor esenţiale ale siguranţei stării de sănătate a populaţiei, astfel cum sunt reglementate prin art. 346 din TFUE, se înfiinţează Institutul Naţional de Cercetare-Dezvoltare Medico-Militară "Cantacuzino", denumit în continuare Institutul Cantacuzino, instituţie de drept public care desfăşoară activităţi de interes strategic în domeniul asigurării protecţiei intereselor esenţiale ale siguranţei stării de sănătate a populaţiei, în subordinea Ministerului Apărării Naţionale, cu sediul în municipiul Bucureşti, Splaiul Independenţei nr. 103, sectorul 5, prin preluarea patrimoniului, personalului şi activităţii Institutului Naţional de Cercetare "Cantacuzino", aflat în subordinea Ministerului Sănătăţii, care se desfiinţează.
(2) Institutul Cantacuzino îşi desfăşoară activitatea în conformitate cu prevederile art. 17-28 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare.
	




---
	

Art. 1. - (1) Text nemodificat












1. La articolul 1, alineatul (2) se modifică și va avea următorul cuprins:
„(2) Institutul Cantacuzino îşi desfăşoară activitatea în conformitate cu prevederile art. 17-20 și art. 23-28 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare, cu prevederile hotărârii de Guvern prevăzute la art. 2 și cu reglementările specifice Ministerului Apărării Naționale.”
Autor: Comisiile reunite
	

	5.
	
	
	2. La articolul 1, după alineatul (2) se introduce un nou alineat, alineatul (3), cu următorul cuprins:
„(3) Institutul Cantacuzino are statut de unitate militară și este condus de către un director general, cadru militar activ, numit de către ministrul apărării naționale, cu avizul autorității de stat pentru cercetare-dezvoltare și conform reglementărilor interne ale Ministerului Apărării Naționale.”
Autor: Comisiile reunite
	

	6.
	Art. 2. - Organizarea şi funcţionarea Institutului Cantacuzino, numărul maxim de posturi, precum şi bunurile proprietate publică a statului asupra cărora va exercita un drept de administrare se aprobă prin hotărâre a Guvernului, elaborată în termen de 30 de zile de la data intrării în vigoare a prezentei ordonanţe de urgenţă.
	

---
	3. Articolul 2 se modifică și va avea următorul cuprins:
“Art. 2. - În termen de maxim 30 de zile de la intrarea în vigoare a legii de aprobare a prezentei ordonanțe, prin hotărâre de Guvern elaborată de către Ministerul Apărării Naționale se vor aproba:
a) Organizarea și funcționarea Institutului Cantacuzino;
b) Organigrama și numărul maxim de posturi;
c) Lista bunurilor din proprietatea publică ce vor trece în administrarea Institutului Cantacuzino.”
Autor: Comisiile reunite
	

	7.
	Art. 3. (1) - Institutul Cantacuzino are ca obiect de activitate:
a) cercetări ştiinţifice în domeniul cauzelor şi mecanismului de producere a infecţiilor bacteriene, virale, parazitare şi al mijloacelor de prevenire şi combatere a acestora, precum şi în domeniul imunologiei, biologiei celulare, geneticii microbiene şi biotehnologiei, entomologiei medicale, în cadrul Institutului Cantacuzino şi/sau prin cooperare ştiinţifică cu alte instituţii din ţară şi din străinătate;
b) studii, cercetări pentru producerea de preparate biologice profilactice şi terapeutice, reactivi biologici de diagnostic, reactivi imunochimici, medii bacteriologice şi pentru culturi celulare, dispozitive medicale, în cadrul Institutului Cantacuzino şi/sau prin cooperare naţională şi internaţională, precum şi valorificarea lor în ţară şi în străinătate;
c) creşterea şi exploatarea, în condiţiile legii, a animalelor de laborator destinate testărilor de medicamente şi produse biologice administrabile omului, precum şi cercetării ştiinţifice;
d) servicii de consultanţă tehnică şi metodologică acordate unităţilor de profil din ţară, expertize, participarea la supravegherea epidemiologică a teritoriului, la programe de sănătate naţionale şi internaţionale, în domeniile specifice de activitate;
e) asigurarea funcţionării laboratoarelor de referinţă din cadrul Institutului Cantacuzino, în colaborare cu Ministerul Sănătăţii şi instituţii de specialitate din subordinea acestuia, în acţiunile specifice de diagnostic şi control al bolilor transmisibile;
f) aducerea unei contribuţii esenţiale la rezolvarea problemelor de sănătate publică care apar, cu deosebire a unor pandemii şi epidemii cu sau fără componentă de bioterorism, prin asigurarea diagnosticului de laborator şi dezvoltarea de soluţii de tip imunologic;
g) realizarea de microproducţii de vaccinuri cu scop experimental şi producţii de vaccinuri necesare pentru protejarea stării de sănătate a populaţiei;
h) îmbunătăţirea capabilităţilor de cercetare-dezvoltare în următoarele domenii: infecţii bacteriene, virale şi parazitare, lupta împotriva bioterorismului, biologie celulară şi microcelulară, imunologie, biotehnologie şi genetică.
(2) În vederea realizării obiectului de activitate prevăzut la alin. (1), Institutul Cantacuzino îndeplineşte următoarele atribuţii:
a) cercetează şi inovează, dezvoltând noi produse, în raport cu evoluţia genetică a microorganismelor;
b) asigură şi multiplică materialul biologic necesar, în conformitate cu standardele şi reglementările în vigoare privind produsele farmaceutice;
c) menţine instalaţiile necesare realizării obiectului de activitate prevăzut la alin. (1) în permanentă stare operativă de funcţionare;
d) asigură, în caz de epidemie, răspuns rapid, în condiţiile legii, pe baza materialului biologic testat din rezerva constituită în acest sens;
e) poate asigura, în caz de pandemii, în condiţiile legii, produsele necesare pentru intervenţie;
f) asigură platforma necesară studiilor preclinice pentru produse de intervenţii în caz de epidemii/pandemii şi epizootii;
g) urmăreşte circulaţia şi modificările microorganismelor şi ale vectorilor care pot reprezenta un risc pentru sănătatea publică şi efectuează cercetări cu privire la evaluarea modalităţilor de prevenire şi combatere;
h) dezvoltă infrastructuri pentru păstrarea, manipularea şi cercetarea unor elemente moleculare, celulare şi tisulare.
(3) Rezultatele cercetărilor realizate se pot utiliza în cadrul cooperărilor internaţionale, cu aprobarea Ministerului Apărării Naţionale şi cu avizul autorităţii de stat pentru cercetare-dezvoltare.
	
---

	

Art. 3 - Text nemodificat
	

	8.
	

Art. 4. - (1) Finanţarea Institutului Cantacuzino se realizează din venituri proprii şi în completare subvenţii acordate de la bugetul de stat, prin bugetul Ministerului Apărării Naţionale.


(2) Veniturile proprii ale Institutului Cantacuzino provin din: încasări din prestări de servicii şi din închirieri de bunuri, cercetare-dezvoltare-inovare, sponsorizări, taxe, fonduri externe nerambursabile, alte venituri conform legii.
	

---
	4. Articolul 4  se modifică și va avea următorul cuprins: 
“Art. 4. - (1) Finanțarea Institutului Cantacuzino se realizează din venituri proprii realizate și, în completare, din subvenții acordate de la bugetul de stat, prin bugetul Ministerului Apărării Naționale.

(2)  Veniturile proprii ale Institutului Cantacuzino sunt realizate din:
a)	Comercializarea producției proprii ori din prestarea unor servicii;
b)	Furnizarea și realizarea unor studii de cercetare-dezvoltare;
c)	Taxe;
d)	Sponsorizări;
e)	Alte venituri, conform legii.

(3) Institutul Cantacuzino poate obține finanțări suplimentare și din finanțări externe, din participarea la parteneriate sau asocieri naționale ori internaționale în domeniul științific ori de cercetare în domeniul de activitate, și poate fi cofinanțator la proiecte sau programe europene sau internaționale, inclusiv pentru obținerea unor finanțări, ori la parteneriatele și asocierile încheiate.”
Autor: Comisiile reunite
	

	9.
	Art. 5. - (1) Patrimoniul Institutului Naţional de Cercetare "Cantacuzino" se preia de Institutul Cantacuzino prin protocol de predare-preluare încheiat în termen de 90 de zile de la data intrării în vigoare a prezentei ordonanţe de urgenţă.
(2) Protocolul de predare-preluare prevăzut la alin. (1) se realizează şi cu participarea reprezentanţilor Ministerului Sănătăţii şi ai Ministerului Apărării Naţionale.
(3) Patrimoniul Institutului Naţional de Cercetare "Cantacuzino" se preia de către Institutul Cantacuzino pe baza situaţiilor financiare întocmite potrivit art. 28 alin. (11) din Legea contabilităţii nr. 82/1991, republicată, cu modificările şi completările ulterioare, şi a inventarierii generale a elementelor de natura activelor, datoriilor şi capitalurilor proprii, executată în termenul prevăzut la alin. (1).
(4) Protocolul de predare-preluare prevăzut la alin. (1) cuprinde date referitoare la prevederile bugetare, execuţia bugetară în anul în curs, precum şi rezultatele inventarierii generale a elementelor de natura activelor, datoriilor şi capitalurilor proprii. La protocolul de predare-preluare se anexează situaţiile financiare întocmite potrivit art. 28 alin. (11) din Legea nr. 82/1991, republicată, cu modificările şi completările ulterioare, şi inventarierea generală a elementelor de natura activelor, datoriilor şi capitalurilor proprii, procesul-verbal de inventariere şi listele de inventariere.
(5) Excedentele rezultate din execuţia bugetelor de venituri şi cheltuieli rămase din anii precedenţi în bugetul Institutului Naţional de Cercetare "Cantacuzino" se transferă în bugetul Institutului Cantacuzino.
(6) Subvenţia primită şi neutilizată se restituie de către Institutul Naţional de Cercetare "Cantacuzino" Ministerului Sănătăţii. Subvenţia primită şi neutilizată de Institutul Naţional de Cercetare "Cantacuzino" se transferă de la Ministerul Sănătăţii la Ministerul Apărării Naţionale.
(7) Până la data încheierii protocolului de predare-preluare, Institutul Cantacuzino se finanţează din bugetul Ministerului Sănătăţii.
(8) Transferul execuţiei bugetare şi al subvenţiei acordate se efectuează pe baza instrucţiunilor elaborate de Ministerul Finanţelor Publice, la solicitarea Ministerului Sănătăţii.
	





---
	






Art. 5. – Text nemodificat
	

	10.
	



---
	



---
	5. După articolul 5 se introduce un nou articol, articolul 51, cu următorul cuprins:
“Art. 51. – (1) În cadrul Institutului Cantacuzino se organizează și funcționează consiliul de administrație format din 7-9 persoane cu notorietate profesională și morală, ai cărui membri sunt numiți și revocați din funcție, potrivit regulilor aplicabile mandatului, de către ministrul apărării naționale.
(2) Din consiliul de administrație fac parte: un reprezentant al Ministerului Cercetării și Inovării, un reprezentant al Ministerului Sănătății și 5-7 reprezentanți ai Ministerului Apărării Naționale din care cel puțin 2 specialiști în domeniul medical sau al cercetării medicale. 
(3) Președinte Consiliului de administrație va fi nominalizat de către ministrul apărării naționale.
(4) Atribuțiile consiliului de administrație se stabilesc prin hotărârea Guvernului, prevăzută la art. 2.
(5) Membrii consiliului de administrație beneficiază de o indemnizație lunară de 10% din salariul comandantului-director general al Institutului și prezintă ministrului apărării naționale, semestrial, precum și la solicitarea acestuia, rapoarte privind activitatea desfășurată.”
Autor: Comisiile reunite
	

	11.
	Art. 6. - (1) Personalul Institutului Naţional de Cercetare "Cantacuzino" se preia cu menţinerea drepturilor salariale avute la data preluării.
(2) Salarizarea personalului se va face potrivit prevederilor legale privind salarizarea personalului plătit din fonduri publice.
(3) Încadrarea personalului preluat potrivit alin. (1) se realizează cu respectarea procedurii şi regimului juridic aplicabil fiecărei categorii de personal, în termen de maximum 30 de zile de la intrarea în vigoare a hotărârii Guvernului prevăzute la art. 2.
(4) Personalul Institutului Cantacuzino se compune din personal militar şi personal civil. Personalul civil din cadrul Institutului Cantacuzino beneficiază şi de drepturile salariale în natură acordate personalului civil din Ministerul Apărării Naţionale, potrivit legislaţiei în vigoare.
(5) Numărul de posturi aprobat Ministerului Apărării Naţionale se majorează cu numărul maxim de posturi stabilit în hotărârea Guvernului prevăzută la art. 2.




---
	






--- 



















---
	




















6.	La articolul 6, după alineatul (5) se introduc trei noi alineate,  alineatele (6), (7) și (8) cu următorul cuprins:
“(6) Institutului Cantacuzino, în funcție de proiectele ori temele de cercetare și dezvoltare ce urmează a fi planificate sau sunt angajate, inclusiv cele cu parteneri internaționali, poate angaja consultanți pe bază de convenție civilă de prestări servicii, persoane fizice, inclusiv cetățeni străini, în specialitățile sau domeniile de interes ce decurg din proiectele respective.
 (7) Prin derogare de la prevederile art. 19 alin. (2) din Ordonanța Guvernului nr. 57/2002 privind cercetarea științifică și dezvoltarea tehnologică, cu modificările şi completările ulterioare, regulamentul de organizare şi funcţionare al Institutului Cantacuzino se aprobă prin ordin al ministrului apărării naționale.
 (8)  Pentru apărarea sănătății publice, întregului personal din Institutul Cantacuzino i se aplică prevederile art. 28 lit. c) din Legea nr. 80/1995 privind statutul cadrelor militare, cu modificările și completările ulterioare.”
Autor: Comisiile reunite
	

	12.
	Art. 7. - Se autorizează Ministerul Finanţelor Publice să introducă, la propunerea ordonatorilor principali de credite, pe baza protocolului de predare-preluare, modificările ce decurg din aplicarea prezentei ordonanţe de urgenţă, în structura bugetului de stat şi în volumul şi structura bugetelor ordonatorilor principali de credite.
	


---
	

Text nemodificat
	

	13.
	[bookmark: do|ar8|pa1]Art. 8  Institutul Cantacuzino se substituie în toate drepturile şi obligaţiile care decurg din acte normative, contracte, convenţii, înţelegeri, protocoalele, memorandumuri şi acorduri în care Institutul Naţional de Cercetare "Cantacuzino" este parte la data intrării în vigoare a prezentei ordonanţe de urgenţă, inclusiv în litigiile aferente activităţilor acestora.

	14.
	Art. 9 La data intrării în vigoare a prezentei ordonanţe de urgenţă se abrogă:
a) Ordonanţa de urgenţă a Guvernului nr. 23/2015 privind stabilirea unor măsuri în domeniul cercetării-dezvoltării şi inovării în vederea asigurării protecţiei intereselor esenţiale ale siguranţei stării de sănătate a populaţiei, publicată în Monitorul Oficial al României, Partea I, nr. 469 din 29 iunie 2015, cu completările ulterioare;
b) art. VI din Ordonanţa de urgenţă a Guvernului nr. 96/2016 pentru modificarea şi completarea unor acte normative în domeniile educaţiei, cercetării, formării profesionale şi sănătăţii, publicată în Monitorul Oficial al României, Partea I, nr. 1009 din 15 decembrie 2016, cu modificările ulterioare.

	15.
	Art. 10 - La data intrării în vigoare a hotărârii Guvernului prevăzute la art. 2, Hotărârea Guvernului nr. 537/2015 privind organizarea şi funcţionarea Institutului Naţional de Cercetare "Cantacuzino", publicată în Monitorul Oficial al României, Partea I, nr. 520 din 13 iulie 2015, cu modificările ulterioare, se abrogă.

